«Թուրքական այս ողբերգության կենտրոնում լիրայի արժեզրկումն է»,- գրում է Թիսդալը՝ հավելելով, որ թուրքական արժույթի փոխարժեքը դոլարի նկատմամբ ավելի քան 40%-ով նվազել է: Սրա հետևանքով հավելյալ պարտքեր և գնաճ է առաջանում՝ խնդիրներ, որոնք Էրդողանը չի կարողանում լուծել: Մեկնաբանի կարծիքով՝ Էրդողանն ընտրությունները շուտ է կազմակերպել հենց այն մտավախությամբ, որ գնաճի և պակասորդի հետ կապված խնդիրները կնվազեցնեն ընտրվելու իր շանսերը: Թուրքիայում վատ տնտեսվարման հետևանքով տուժում է նաև համաշխարհային շուկան՝ ազդելով պարտատեր բանկերի, եվրոյի փոխարժեքի և Ասիայից մինչև Աֆրիկա տարածվող նոր զարգացող տնտեսությունների վրա: